25/05/2010 | Administración LocalMunicipal
Muros
Aprobación definitiva da primeira modificación do regulamento de acción social do concello de Muros

Ao abeiro do disposto no parágrafo no artigo 70.2 da Lei 7/1985, do 2 de abril, reguladora das bases do réxime local, procédese á publicación do texto íntegro do Regulamento de acción social do Concello de Muros, unha vez que se elevou a definitivo o acordo de aprobación inicial da súa primeira modificación, e que é do seguinte teor literal: En desenvolvemento do disposto no Convenio Colectivo das condicións de traballo do persoal ao servizo do Concello de Muros, establécense neste documento as condicións, contías e procedemento para optar ás axudas definidas neste acordo. Para poder optar a calquera das axudas reguladas neste texto, deberán concorrer con carácter xeral os seguintes requisitos, ademais dos que se sinalan especificamente para cada caso:  Será condición indispensable ser persoal funcionario con praza en propiedade ou persoal laboral con máis de dous anos de antigüidade no Concello de Muros.  En todo caso, as axudas concedidas consonte ao establecido no presente regulamento, terán efectos desde a data en que se adquire a condición de empregado público e ata a data en que a dita condición se perda.  O empregado público deberá formalizar a correspondente solicitude na forma e prazo establecidos neste Regulamento, acompañando a documentación que se determine en cada caso. As axudas concederanse con cargo á partida de acción social, equivalente ao 1,5% da masa salarial dos funcionarios e do persoal laboral, que se dotará anualmente nos orzamentos municipais de acordo co previsto no Convenio colectivo. A contía será distribuída de acordo coas seguintes prioridades: 1. Axudas por gardería 2. Axudas sanitarias.3. Axudas por estudos. A Mesa de Negociación poderá esixir, en calquera momento da tramitación, xustificantes de todos e cada un dos datos declarados polos solicitantes, sempre que non consten ou non se poida comprobar doutra forma a súa autenticidade. Os beneficiarios que, por causas que non lles sexan imputables, perciban contías ás que non teñen dereito, reintegrarán ao Concello estas cantidades percibidas indebidamente. O Concello instaraos a que, no prazo de quince días, opten por unha das dúas posibilidades que seguen: a.- Reintegrar voluntariamente as cantidades recibidas indebidamente nun único pagamento. b.- Aceptar un desconto na nómina mensual en contía non inferior ao 15% das retribucións brutas, ata ter liquidado o importe total do débito. As persoas que perciban axudas económicas indebidamente por teren falseado os datos ou a documentación presentada, incorrerán nas responsabilidades disciplinarias que correspondan e, ademais, serán instadas para que no prazo de quince días hábiles reintegren as cantidades recibidas. En caso contrario, practicaráselles unha dedución en nómina nunha contía non inferior ao 30% das súas retribucións brutas, ata ter liquidado o importe total do débito. Estas persoas perderán o dereito a percibir calquera subvención ou prima das definidas no presente Regulamento por un período non inferior a tres anos nin superior a dez. En todo caso, as cantidades cuxo reintegro se aprace en distintos pagamentos, veranse incrementadas co xuro legal do diñeiro, ó se tratar de ingresos aprazados. As axudas concedidas con cargo á partida de melloras sociais son compatibles con calquera outra que por idénticos conceptos outorguen outras entidades ou organismos públicos ou privados. Queda reservada á Mesa de Negociación a facultade de propoñer a resolución de cantas dúbidas ou omisións puideran xurdir da aplicación práctica da presente normativa, así como a competencia para propoñer a introdución de calquera modificación que fose precisa para un mellor desenvolvemento e aplicación, sen alterar no fundamental o sentido exposto no presente texto. O Concello abrirá o prazo de solicitude de axudas de gardería e estudos durante o mes de maio de cada ano. As solicitudes das axudas sanitarias faranse en calquer momento do ano. O departamento de Persoal disporá duns impresos normalizados de solicitude que deberán ser cubertos polas persoas interesadas, facendo constar o tipo de subvención que se solicita. As solicitudes presentaranse no Rexistro Xeral do Concello coa documentación que para cada caso se especifique. En caso de non se achegar a documentación necesaria requirirase aos interesados para que a presenten nun prazo non superior a 10 días. De non facelo considerase que renuncian á solicitude. Serán rexeitadas tódalas solicitudes presentadas fóra de prazo. O departamento de Persoal e Intervención será o encargado de realizar todos os trámites necesarios para resolver as solicitudes de axudas. A concesión de axudas sanitarias, gardería e estudos, definidas nesta normativa, corresponderá á Xunta de Goberno Local, ou concelleiro/a con competencias delegadas por ela, que deberá resolvelas en dous meses, contados desde o remate do prazo de presentación de solicitudes, consonte a proposta que formulará para os efectos a Mesa de Negociación. O pagamento das subvencións reguladas neste documento farase efectivo mediante mandamento de pago, nun prazo non superior a trinta días dende a data de resolución. De conformidade co disposto no Convenio colectivo o Concello subvencionará, con cargo á partida de melloras sociais, as próteses dentarias, de visión, auditivas, de fonación e ortopédicas non incluídas no Convenio de asistencia sanitaria, na contía e condicións que se determinan neste capítulo. Serán beneficiarios das axudas definidas neste capítulo os empregados públicos do Concello de Muros, os seus cónxuxes e fillos menores de 25 anos que dependan economicamente deles.  Próteses dentarias 50% do custo total.  Próteses de visión 50% do custo total.  Próteses auditivas e de fonación 50% do custo total.  Próteses ortopédicas 50% do custo total. Establécese un límite anual de 175 € por empregado público para o conxunto dos conceptos anteriores. Ás solicitudes deberá achegarse a seguinte documentación:  Factura orixinal ou compulsada que acredite o gasto realizado.  Fotocopia do libro de familia se a solicitude se refire ao cónxuxe ou aos fillos.  Declaración xurada de que os fillos maiores de 18 anos ou o cónxuxe -de referirse a eles- non perciben ningún tipo de renda derivada do traballo por conta allea ou propia. O Concello subvencionará os gastos derivados da estancia en garderías dos fillos do seu persoal na contía e condicións que se determinan no presente capítulo. A subvención por gardería consistirá nun pagamento anual único correspondente ó curso escolar, ata un límite de 120 € ao ano por cada fillo para o que se solicite a axuda. As solicitudes deberán ir acompañadas da seguinte documentación:  Fotocopia compulsada do libro de familia.  Factura do pagamento da gardería. O Concello subvencionará os gastos derivados dos estudos que realice o persoal ao seu servizo e os seus cónxuxes ou fillos menores de 25 anos que dependan economicamente del, nos niveis de Educación Infantil, Educación Primaria, Educación Secundaria Obrigatoria (ESO), BACHARELATO, FP Específica de Grao Medio, FP Específica de Grao Superior, ou Universidade. Para os familiares dos traballadores/as:  Educación Infantil, Educación Primaria, ESO: 120 €/persoa por ano.  FP e BACHARELATO: 180 €/persoa por ano.  Universidade e Ciclos Superiores 220 €/persoa por ano. No caso de fillos ou cónxuxes dos empregados municipais, as subvencións por estudios terán carácter único referido a cada especialidade ou curso escolar. Ás solicitudes xuntarase:  Fotocopia cotexada da matrícula correspondente ó curso académico cando se traten de ensinanzas non obrigatorias.  En caso de que a solicitude se refira ao cónxuxe ou a fillos maiores de 18 anos, presentarase unha declaración xurada de que non perciben ningún tipo de renda derivada do traballo por conta allea ou propia.  Fotocopia do libro de familia, compulsada, cando se trate de fillos ou cónxuxe.” Contra o presente acordo poderá interpoñerse polos interesados recurso contencioso- administrativo, ante a Sala do Contencioso- Administrativo do Tribunal Superior de Xustiza de Galicia, no prazo de dous meses contados a partir do día seguinte ao da publicación deste anuncio, de conformidade co artigo 46 da Lei 29/1998, de 13 de xullo, reguladora da Xurisdicción Contencioso- Administrativa. Muros, 18 de maio de 2010. O ALCALDE, Asdo. Domingos Dosil Cubelo.